এবার ইদ্রিস এলবার নায়িকা হতে পারেন কেট উইন্সলেট। রোম্যান্স সার্ভাইভাল ড্রামা ‘দ্য মাউন্টেন বিটুইন আস’এর মুখ্য ভুমিকায় দেখা যেতে পারে কেট-ইদ্রিস জুটিকে। চার্লস মার্টিনের ২০১০ সালের জনপ্রিয় উপন্যাসের আধারে ছবি তৈরি করতে চলেছে ‘টোয়েন্টিয়েথ সেঞ্চুরি ফক্স স্টুডিও’। বিমানে এক সার্জেনের সঙ্গে আলাপ হয় এক মহিলার। প্রেমও ঘনিয়ে ওঠে। বিমান দুর্ঘটনার কবলে পড়ে দু’জনের একসঙ্গে বাঁচার লড়াই নিয়েই ‘দ্য মাউন্টেন বিটুইন আস’। চিত্রনাট্য লিখছেন ক্রিস উইট্‌জ। রোমান্টিক ড্রামা পরিচালনা করবেন হ্যানি আবু-আসাদ।